**3 В и Г клас** **Домашна работа – 28 уч. седмица**

***Литература***

* Моля, прочетете стихотворенията **„Крос“ от Асен Босев и „Тича ми се боса“ от Лиляна Стефанова** на **стр. 94** от ***Читанката***.Нека всяко дете си избере любим текст, който да практикува достатъчно пъти, за да стане гладко, и да ми прочете в клас.
* Моля, отговорете на въпроса чрез пълни изречения в тетрадката с широки редове:
* **Какво мотивирало децата да счупят рекорда по бягане?**
* Моля, репетирайте отново **наизуст** стихотворението **„Обич“** от *Дора Габе*на **стр. 70** от ***Читанката***. Ще го рецитираме за края на учебната година.
* На гърба на голямата учебна тетрадка по български език сме залепили **индивидуални думички**. Моля, децата първо да ги **четат гладко**, а по-нататък да научат **наизуст** за тържеството в края на учебната година.

***Песни***

* Моля, практикувайте **„Песен за приятелството“, „Обичам те, родино“ и „Вълшебни думи“** :

<https://www.youtube.com/watch?v=SddkMub_PaA>

<https://www.youtube.com/watch?v=1GAispGB0wc>

<https://www.youtube.com/watch?v=v9uAlI5EYng>

Ще ги пеем на края на учебната година.

***Български език***

Да си припомним, че чрез **възклицателните изречения изразяваме различни чувства/емоции**. Изговаряме ги с по-извисен глас и винаги завършват с **удивителен знак (!)**.

Възклицателни думи: **Ох, (болка), Ах,/Я, (красота), Ех,/Уф, (разочарование), Леле, Олеле, (страх), Ура, (радост), Брей, (възхищение), Браво, (похвала)** и др.

След **възклицателна дума** винаги слагаме **запетайка (,)**.

* Моля, направете упр. **4, 5, 6 (който не е довършил) и 7** на **стр. 58-59** в ***Тетрадка № 1***.

***Човекът и обществото***

**Втори срок - история**

* Моля, прочетете урока на тема **„Опорите на българското общество под османска власт“** на **стр. 90-91** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **Коя била духовната опора и най-голяма сила на българите под османска власт?**
2. **Избройте от какво се състои словесното народно творчество (видове), което вдъхвало самочувствие и защитавало вярата и ценностите на българите.**
3. **Какво правели духовниците в църквите и манастирите?**

* ***Творческа задача - Ръчно изработено табло на тема (моля, изберете ЕДНА от трите теми):***
* ***Тема 1: „Легенди, свързани с българската история и непокорния български дух срещу османската империя“ (пример: Легенда за момите на нос Калиакра и др.)***
* ***Тема 2: Народни песни, свързани с българската история и непокорния български дух срещу османската империя“ (пример: „Песен за Стояна хайдутка“, „Караджа дума Русанки“ и др.)***
* ***Тема 3: Стихотворения, свързани с българската история и непокорния български дух срещу османската империя“ (пример: „Хайдути“ на Христо Ботев и др.)***

Ще ви трябва (бял) картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за **легенди, народни песни ИЛИ стихотворения, свързани с непокорния български дух срещу османската власт.** Запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете снимки/картини на главните герои - принтирайте от интернет, или дори може да нарисувате образите им, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

Срокът за изпълнение на задачата е **до 21-ви май** **(моля, опитайте се да не е в последния момент).**

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Избройте известни български легенди, народни песни ИЛИ стихотворения (и техните автори), свързани с непокорния български дух срещу османската власт.**
2. **Изберете една легенда, една народна песен ИЛИ едно стихотворение, което да опишете като главен пример.**
3. **В произведението, което сте избрали, опишете:**

* **Кои са главните герои?**
* **Разкажете историята.**
* **Каква съпротива / саможертва са показали главните герои в литературния текст?**